b'\n_START_ARTICLE_\nAitvaras (anime)\n_START_SECTION_\nSiu\xc5\xbeetas\n_START_PARAGRAPH_\nPagrindin\xc4\x97 veik\xc4\x97ja yra Sava (Sawa) \xe2\x80\x93 moksleiv\xc4\x97, kurios t\xc4\x97vai buvo nu\xc5\xbeudyti dar vaikyst\xc4\x97je. \xc5\xa0iuo metu ja r\xc5\xabpinasi du detekyvai, tuo metu tyr\xc4\x99 t\xc4\x97v\xc5\xb3 nu\xc5\xbeudymo byl\xc4\x85, Akai ir Kanya. Nepaisant am\xc5\xbeiaus, Sava tampa Akai sekso verge, taip pat dirba jam kaip profesionali \xc5\xbeudik\xc4\x97. Da\xc5\xbeniausi jai pavedami taikiniai yra korumpuoti policininkai, darbininkus i\xc5\xa1naudojantys korporacij\xc5\xb3 savininkai ir pana\xc5\xa1iai._NEWLINE_Savos gyvenimas pasikei\xc4\x8dia, jai susitikus Oburu \xe2\x80\x93 tiems patiems asmenims taip pat \xc5\xbeudiku dirbant\xc4\xaf ma\xc5\xbedaug jos am\xc5\xbeiaus vaikin\xc4\x85. Tarp j\xc5\xb3 greitai u\xc5\xbesimezga simpatija. Oburu nori mesti \xc5\xa1\xc4\xaf darb\xc4\x85, ta\xc4\x8diau Akai jam liepia \xc4\xafvykdyti dar tris paskutines u\xc5\xbeduotis. Leid\xc5\xbeiama suprasti, kad tokiu b\xc5\xabdu nori juo atsikratyti, kadangi pati pirmoji auka Oburu nurodoma kaip tiesiog korporacijos bosas. Ta\xc4\x8diau bandydamas j\xc4\xaf nu\xc5\xbeudyti, jaunuolis susiduria su netik\xc4\x97tu profesionaliu pasiprie\xc5\xa1inimu ir vos ne\xc5\xbe\xc5\xabva pats. V\xc4\x97liau paai\xc5\xa1k\xc4\x97ja, kad auka i\xc5\xa1 ties\xc5\xb3 buvo profesionalus specialiosios paskirties dalini\xc5\xb3 policininkas._NEWLINE_Bendraudama su Oburu, Sava galutinai nusprend\xc5\xbeia, kad jos t\xc4\x97vus nu\xc5\xbeud\xc4\x97 patys detektyvai, dabar j\xc4\x85 i\xc5\xa1naudojantys. Apsimesdama, kad dalyvauja Akai parengtame plane pa\xc5\xbeeminti, \xc4\xafskaudinti ir nu\xc5\xbeudyti Oburu, ji galiausiai nu\xc5\xa1auna i\xc5\xa1 prad\xc5\xbei\xc5\xb3 Kanya, o v\xc4\x97liau ir Akai._NEWLINE_Pabaigoje Sava kantriai laukia atvykstan\xc4\x8dio Oburu, ne\xc5\xbeinodama, kad \xc5\xa1\xc4\xaf pakeliui nu\xc5\xa1ov\xc4\x97 jauna mergait\xc4\x97, kurios sviedin\xc4\xaf jis anks\xc4\x8diau buvo susprogdin\xc4\x99s. Galima suprasti, kad tai \xe2\x80\x93 dar vienas vaikas \xe2\x80\x93 \xc5\xbeudikas.\n_START_SECTION_\nKontroversija\n_START_PARAGRAPH_\nJAV OVA buvo i\xc5\xa1leista tris kartus, kiekvien\xc4\x85 kart su vis ma\xc5\xbeiau cenz\xc5\xabros, paskutiniame leidime jau visai necenz\xc5\xabruota. Pirmojoje versijoje buvo i\xc5\xa1kirpta apie 15 minu\xc4\x8di\xc5\xb3 ir palikta tik viena nuogos Savos scena, kur ji jau suaugusi. Filmas kritikuojamas d\xc4\x97l beveik pornografini\xc5\xb3 sekso scen\xc5\xb3. Kai kuriose, kai rodomi Savos prisiminimai, ji yra dar ypa\xc4\x8d jauna mergait\xc4\x97, tod\xc4\x97l Aitvaras kai kuri\xc5\xb3 kritik\xc5\xb3 apib\xc5\xabdinamas, kaip vaik\xc5\xb3 pornografija.'